
ՇԱՀՆԱՄԵԻ ՔԱՂԱՔԱԿԱՆ ԱՎԱՆԴԸ 


Ֆիրդոաիի ծնունդը Շահնամեի ծնունդն է (1)։ Լոկ գրական տոն չէ։ Մի 
հանգած» խոշոր քաղաքակրթության հիշատակի պանծացումն է ճիշտ այն 
ժամանակ, երբ Իրանն ուզում է վերջապես թոթափել աջեմական մեղ¬ 
կությունը և իր անցյալին վայել տեղ բռնել լուսավոր երկիրների շարքին։ 

Կան երկեր, որ ծնվում են աղմուկով, ապրում վայելչության մեջ, բայց ի 
վերջո գնում են հանգչելու մոռացության փոշու տակ։ Քչերին է վիճակված 
դեմ տալ ժամանակի քմայքին և մնալ կանգուն որպես մշտնջենական 
արժեք։ Պարսիկ մեծանուն բանաստեղծի գործը երջանիկներիցն է. 
ճշմարիտ է, որ իբրև պատմություն նա տկար է. իբրև գրականություն՝ 
տարտամ և միալար, բայց և այնպես հագար տարի է, որ պահել է իր հմայքն 
ու այժմ փառաբանվում է տոնական հանդիսավորությամբ։ 

Ֆիրդոաիի գործը ստվար և ծավալուն է. բազմաբովանդակ և բազմ¬ 
երանգ. պատմականն ու առասպելականը, իրականն ու երևակայականը, 
քնարական հոսուն մրմունջներ, խոր և թախծոտ խորհրդածություններ ամեն 
առթիվ, դյուցազնական ուրույն դրվագներ, և վերջապես մայրենի հարազատ 
բարբառ, որ հոսում է մերթ հառաչելով, մերթ քրքջալով, երբեմն զվարթ, 
երբեմն մելամաղձոտ ալիքներով, մի խոսքով մի անսպառ գանձարան, որ 
պարունակում է ամեն հասակի և ամեն ճաշակի պատշաճ գոհարներ։ 

Իր ամբողջության մեջ Շահնամեն կրում է Իրանի, նախամուսուլման 
Իրանի փառքը, հոշոտված, բայց հարության շունչը պահած։ 

Արաբական տիրապետությունը կտրել էր պարսից պետական կյանքի 
թելք բայց ոչ ընդմիշտ։ Պարսիկները հավատացած էին, որ արաբական 
լուծը պիտի աևե ոչ ավելի, քան չորս հարյուր տարի։ ժամանակը լրանում էր 
XI դարի կեսերին։ Ասել է, թե Ֆիրդոաիի մահից մի քանի տասնյակ տարուց 
հետո Իրանը պիտի վերածնվեր քաղաքականապես։ Շահնամեն, լայն 
ըմբռնումով, ոչ այնքան անհատական ներշնչման և կամ անհատական 
նախաձեռնության արդյունք էր, որքան ծնունդ մոտալուտ ազատության 
երագներով խանդավառված հանրային գիտակցության։ Եվ միանգամայն 
գաղափարական ատաղձ էր նոր կանգնելի պետական շենքի։ 

Ազատագրական ակնկալությունները սին երազներ չէին։ Երկրի զա¬ 
նազան մասերում կային արդեն քաղաքական հնոցներ։ Արաբական բռնա¬ 
կալությունն այլևս ահարկու չէր։ Սի ուժգին թափ և երկիրն ազատված էր։ 

Սակայն մի բան չէր նախատեսվել, թարանական արշավանքը, ի դեմս 
սելջուկների, որ Փշրեց վերածնության բոլոր հույսերը։ Ֆիրդոաին սպանել 
էր ավել Աֆրասիաբին. ասել է թե վտանգ չէր սպասում Թուրանից։ Այլև 
արաբական ծագում էր ավել հրհշավոր ճոնակին, որի ասերից իժեր էին 
ելնում և մարդկային ուղեղով կերակրվում, այնինչ սկզբնական վեպում 
Ջոհակը ևս Թարանի զավակն է, այն Թարանի, որի կոչումն էր լափել 
քաղաքակրթություն կոչված ուղեղները...։ 

Համենայն դեպս Ֆիրղոաիի դարում Իրանի վերածնության հավատը 
կենդանի էր։ Նա գաղափարախոս եղավ գալիք ազատության և վերակեն¬ 
դանացրեց անցյալը ի սպաս մոտիկ ապագայի։ «Ես Հիսոան եմ», - բացա¬ 
կանչում է հանդգնորեն բանաստեղծը, որովհետև Ղազարոսյան հարություն 
ավավ մեռյալ Իրանին։ Իհարկե, Ֆիրդոաին ներկայացնում է անցյալը ոչ 
հնագետի ստուգությամբ, այլ ինչպես ժողովրդական հիշողությունը պահել է 
իր գրավոր և անգիր ավանդություններում։ Շատ բան մոռացված է։ 
Բավական է հիշել, որ Աքեմհնյան և մասամբ Պարթևյան շրջանները անտես 
են առնված։ Սակայն ինչ որ զարմանալի է, պատմության ոգին մանավանդ 
երկու հիշյալ շրջանների նկատմամբ պատկերացած է հարազատորեն։ 
Էրաջը, այսինքն՝ Իրանը, երկու եղբայր ուներ, Սալմ և Թուր, երկուսն էլ 
թշնամի էրաջին։ Նրանց նենգության զոհ գնաց էրաջը։ Սրա սերունդը ի 
դեմս Մա նաչարների և Ռոսաոմնհրի կատաղի կռիվ մղեց Սալմի և Թութի 
ժառանգների դեմ։ Սալմ և Թուր անվանակետհր են (էպոնիմ) սարմա¬ 
տական և թարանական ցեղերի (Սալմի հին ձևը Սարմ է)։ Արդարև, 
Աքեմհնյան շրջանում սարմատներ, իսկ պարթևյան և հետագա դարերում 
Թարանի կամ թուրանյան ցեղերն ահավոր սպառնալիք են եղել 
պարսկական պետության։ Իրանի պատմական երախտիքն է, որ հետ 
ժառանգելով Միջագհտքի մեծ քաղաքակրթությունը ոչ միայն պահեց և 
ուռճացրեց իր ստացածը, այլև դարեր շարունակ պաշապանհց իր և 
Առաջավոր Ասիայի խաղաղ աշխարհաշինությունը Հեռավոր Արևելքից 
պարբերաբար խուժող վայրենի ցեղերի ավերածությունների դեմ։ Ինչ 
արժանիք և ունենան արաբները, անպայման պատասխանատու են, որ 
տապալելով պարսից պետությունը, չկարողացան փոխարինել նրա 
պահապանի դերը և փրկել քաղաքակիրթ Աբևհւքը թարանական ԱրԱղքի 
վայրենությունից։ Այն խորհրդավոր Գայլը՝ թե գայլանման Գազանը, որ 
առաջնորդում էր իրենց իսկ ավանդությամբ թուրքական ցեղերին՝ դարերն ի 
վեր ոռնում էր Իրանի սահմանագծի վրա, սովալլուկ և արյունռուշտ, 
պատրաստ լափելու շեն աշխարհները, բայց չէր հանդգնում անցնել պար¬ 
սիկ նիզակների պատնեշը։ Ակներև է, որ եթե իրանական կազմ պե¬ 
տականությունը չքայքայվեր արաբական աշխարհակալությամբ, նա ի 

վիճակի պիտի փներ վանել սելջուկ, մոնղոլ և թաթար հեղեղները դեպի 
հյուսիսային հեռաստանները, ինչպես վանեց իր ժամանակին հոների ոչ 
նվագ կործանարար արշավանքը։ 

Ֆիրդուսին գիահ Իրանի այս դերը, զիան որ Թարանը զսպված է եղել 
դարերի ընթացքում, ուստի և թաթարական վտանգ չէր սպասում։ Այս է 
թերևս պատճառը, որ Սալմին տափս է բաժին Արևմուտքը, և Զոհակը կամ 
հռչակավոր Աժդահակը կերպարանափոխվում է արարի։ Սակայն 
Արևմուտքի ներկայացուցիչ կամ արևմտյան մեծ պետության մարմնացումը 
Աղեքսանդրն է։ Նա քրիստոնյա է ըստ Ֆիրդուսիի, այսինքն՝ բյուգանդական 
քրիստոնյա պետության դիմառնությունն է։ Զարմանալի է, որ Իրանի 
գավակը և իսլամի հոգևոր ծնունդը ատելություն չունի դեպի Իրանի 
դարավոր ախոյանը, այլ ընդհակառակը, համակրանք է տածում, արդյո՞ք 
Օրա համար, որ Բյուզանդիան հակառակորդ է ատելի արաբներին։ Թերևս։ 
Բայց թվում է, թե այս վերաբերումը մասամբ արձագանք է Իրանի հին 
ավանդության, Պարթևյան շրջանի արևմաասիրության։ Պարթևյան 
պետությունը կանգնած էր հեԱենիսաական քաղաքակրթության գեանի 
վրա։ Կռվելով հանդերձ Հոոմի հետ, բնավ չէին խրանում հհԱհնիսա 
լուսավորությունից, պարթև թագակապները պատիվ էին համարում կրել 
հելլենասեր և նման տիտղոսներ։ Այս տեսակետով պարթև հարստությունը 
առաջադեմ, լուսամիտ և մարդասեր էր ավելի, քան Աքեմհնյանը և 
Սասանյանը։ 

Սիրել քրիստոնյա արևմուտքը՝ նշանակում է հաղթահարել դարու 
կրոնական մոլեռանդությանը։ Ֆիրդուսին սիրում է իր կրոնը, բայց մոլե¬ 
ռանդ չէ։ Հարգանք ունի բոլոր կրոնների հանդեպ, որովհետև այն հայացքը 
ունի պատմության վերա, որ ղեկավար ուժը բանականությունն է և ոչ 
հավատը, որի նյութը, աստվածությունը, անհաս է և անմատչելի մեր 
քննության։ Շահնամհն խիստ խոշոր գործ է, որպեսզի գաղափարական 
ներդաշնակություն պահպանված լինի ամենուրեք։ Բանաստեղծը, որով¬ 
հետև բանաստեղծ է, գերի է իր տրամադրությանը և հաճախակի օրորվում 
է զգացումների ալեկոծության մեջ, երբեմն սավառնում է դեպի բարձունք, 
երբեմն շրջում ժամանակի նախապաշարումների և ընդհանրացած 
հասկացողությունների տափաստաններում։ Անհետևողականությունը, որ 
նկատելի է ներհակ հայացքների տարօրինակ հլևէջնհրի մեջ, մասամբ 
վեբագրեյի է այն աղբյուրներին, որոնցից օգտվել է։ Այլևայլ ժամանակի և 
այլազան շնչով և ոգով գրված հիշաաակաբաննհբ են եղել իր տրա¬ 
մադրության տակ։ Բանաստեղծի գործը չէր հարթել հակասությունները և 
շարել գաղափարական թելի վրա։ Այն բարձր թռիչքները, որոնցով նա 
վերանում է երբեմնակի իր դարու մտավոր մակարդակից շատ վերև քավում 

են Օորա թուլությունները։ Այսպես կրոնական համքերաաարությունը 
Ֆիրդուսիի թանկ զարդերիցն է, «թագավորը պետք է հավաա ունենա, բայց 
հպատակների կրոնական տարբերությանը բնավ վատ բան չէ»։ Նման մի 
միտք արտահայտված այնպիսի մի դարում, երբ մարդկային խղճի և մտքի 
վերա ծանր շղթաներ էին կախված, երբ բարեպաշտ կայսրերը չէին 
հանդուրժում անգամ հկհղհցու այլադավան զավակներին, անտարակույս 
մեծության շուք է բերում հեղինակին։ Հարգհլ կրոնը, նշանակում է հարգել 
ազգությունը, որովհետև կրոնն էր այն ժամանակ դրոշակակիր ազգության 
և ազգային արժեքների, գիտության, արվեստի, հոգևոր հարստության։ 

Այս ազատամիտ հայացքը ևս կապում է Ֆիրդուսիին գաղափարապես 
Պարթևյան շրջանին։ Պարթևնհրի ժամանակ էր, որ իրանյան և հհԱհնական 
ասավածնհրը համարվում էին համազոր և վայլում հավասար պաշ– 


տամանք։ սէ 

Շահնամհի հարուստ գանձարանը պրպտելու նպատակ չունեմ։ 

Շատանանք երկու հիշյալ թանկագին մարգարիտով՝ սեր արևմտյան 
քաղաքակրթության և հարգանք ազգային սկզբունքի։ 

Երկու հասարակ ճշմարտության, որին Արևելքը վաղուց ծարավի է, և որը 
մեծ բանաստեղծը թողել է սրբազան ավանդ նայն Արևեյքին, որպ ս 
անհրաժեշտ պայման առաջադիմության և ճշմարիտ երաշխիք ազգերի 
հավաք և համերաշխ գործակցության։ Այս և միայն այս բավական է, որ 
արևելյան ժողովուրդները, որ ապրել են և ապրում են Առաջավոր Ասիայի 
երկնքի տակ, երջանիկ, թե բախտազուրկ, գլուխ խոնարհեն պաշտա¬ 
մունքով հազարամյա դամբարանի առաջ, փ հավատով, որ Իրանը և 
հարևան հրկրները պիտի հիմնհն իրենց վերածնունդը այդ սկզբունքների 


վրա։ . . 

Օրվան տոնակատարությունն արդեն գրավական է, որ հույսերը 

ապարդյուն չեն։ Պատահական երևույթ չէ, որ Ֆիրդոաիի հիշատակը տոն¬ 
ված է այժմ և միմիայն այժմ, երբ Իրանի վերածնունդը առաջանում է 
պահլավ դրոշի տակ (2)։ Ֆիրդոաին ունեցել է ուրիշ տարեդարձեր և ոչ-ոք չէ 
մտածել վերհիշելու նրա անունը։ Բնական է, որ պիտի հիշեր հազարամյա 
ծերանան նա, որ այնքան թանկ էր Ֆիրդուսիին։ Պահլավ և աքթև 
միևնույն քառերն են, մեկը նոր ձև, մյուսը՝ հին։ Պարթև հայերենում 
հասարակ անուն է դարձել լավագույն իմաստով, իսկ պահլավ տվել է 
Իրանում վաւհյևաՕ բառը, որ նշանակում էր նախապես հերոս։ Այդպես են 
կոչվում Շահնամհի հերոսները։ Մի պերճ ապացույց, թե որքան բարձր է 
գնահաաել ժողովուրդը Պարթև տիրապետության ոգին և ազնվացրել իր 

հԻ2 պ^աւԱւ մն աճվան ընտրությունը թվամ է, թե գիտակցական է և 

խորհրդավոր։ Հասարակ տիտղոսի հանգամանք չունի, այլ նշանարան է, 
որոշ ծրագիր։ Ասել է, թհ Պարսկաստանի վերածնությունը խոստանամ է 
պահլավյան ոգի, պարթևյան լավագույն ավանդությունների վերակենդա¬ 
նություն։ Եվ այս կլիներ մեծագույն հարգանքը փահլևանների հրգչի անմահ 
հիշատակին։ 

Ֆիրդուսիի տոնը, որպես քաղաքակրթական հայտնություն, մոտ է հա¬ 
յերիս սրտին (3), որովհետև քաղաքակրթության և լույսի անունով է, որ 
այնքան արյուն ենք թափել։ Բարեկամ ենք և նպաստող ոչ միայն Իրանի, 
այլև Աոաջավոր Ասիայի մյուս հրկրների վերածնության։ Դարեր շարունակ 
հալածվել ենք խավարամիտ բոնությունից միմիայն նորա համար, որ 
Երեսներս դարձրել էինք դեպի լուսավոր Արևմուտքը, դեպի քաղա¬ 
քակրթության լույսը։ Այժմ այղ լույսն է, որ գալիս է փարատելու Արևելքի 
ոճրագործ խավարը։ Այստեղ է մեր պայքարի և մարտիրոսության 
հաղթանակը։ 

Ֆիրդուսիի տոնը աոաջին ցոլքն է այն լուսավոր իրականության, որի 
մասին երագել ենք մեր կյանքի խավարչտին բանտերից և որը պիտի 
շաղկապն արևելյան ժողովուրդները ագգային անհատականության և 
միասնական աշխատակցության և հանուր քաղաքակրթության հողին 
վերա։ 

4. Հիշատակարանները աես Գ. Հովսեփյան,, Հիշատակարանք ձէաագրաց, 
հատ. II, էջ 155-156։ – Էշ 4«4։ 

5. Տես ասա, էյ 487-489։– Էջ 486։ 


ՄԼՔԵԻ ԱՎԵՏԱՐԱՆԻ ԳՐՈՒԹՅԱՆ ՏԱՐԻՆ 
(էջ 487) 

Գրված է 1936 թ. Բրյոաելում։ Լայս է տեսել Երոաաղեմի Ս. <**«<*ց 
միաբանության «Սիո6» պաշտոնաթերթում («Սիոն», 1936, Ւծ 9, էջ 
275)։ Արտատպվում է այս հրատարակությունից։ 

1 Վասպարականի թագավոր Գագիկ Արծրունա (908-943) կնոջ Մլքհ թագուհու 
Ավետարանի մասին մանրամասն տես «Զարդանկար» Աւհտարանի Մա»Է 
թագուհայ», երաաարակսւթյանք (Գենետիկ, 1902)։ Ձեոագրի հիշատակարանները 
տես Գ. Հախէոիյանց, Ցուցակ ձէաագրաց, հատ. Ա, էջ 109-110։ - էջ 

2 Լազարյան ճեմարանի Ավետարանը հստակ թվագրվում է 887 թվականով 
(տես Ա տոթէասյան, Լազարյան ճեմարանի հնագույն ձեոագիրը, 
բանասիրական հանդեսս. 1973. I* 1. էջ 123-132)։ Արդի հայագիտությանը անվե¬ 
րապահ համերաշխվում է Ն. Ադոնցի տեսակետի հետ և ընդունում, որ Սյք 
թ^զահա Ավետարանը գրված 1862 թվականին։ - էջ 489։ 


ՕԱՀՆԱՄԵԻ ՔԱՂԱՔԱԿԱՆ ԱՎԱՆԴԸ 
(էջ 490) 

Գոմած է 1935 թ. Բրյոաելում։ Տպագրվել է «Յոաաքեբ» օրաթերթում 
(տես «Ցուսարեր», օրաթերթ քաղաքական, հասարակական րկաէ 

Կահիրհ 1935, 6 հուփսի, 81, էջ 3)։ Վերահրատարակել ենք մենք (տես 

«Իրան Նամն»), Գիտամշակաթային, հասարակական-քաղաքական 

հանդես, Երևան, 1994, 1* 1, էջ 4-5)։ Արտատպվում է այս հրատարա¬ 
կությունից։ 

1 1935 թ լրացավ պարսիկ ականավոր բանաստեղծ Աքուլ Դասըմ Ֆիբդուսու 
ծննդյան 1000-ամյակը։ Ֆիբդուսին ծնվել է մոտ 935 թ. Խոբասանի Բուս րաղաքում։ 
•ճանաչված րանասաեդծ էր. երբ 976 թ. պատվեր ստացավ հանգերգելու արձակ 
Շահնամեն («Գիրք թագավորա,»)։ Ֆիբդուսին աշխատանքն ավարտել է 1010 թ, 
որից քիչ անց– 1020 թվականին, մահացել է Թուս քաղաքում։ Համաշխարհային գր 
կան հասարակայնությունը հարգանքի տուրք մատուցելով մեծ գրողի հիշատակի 

պատշաճ հանդիսավորությամբ նշեց նրա ծննդյան 1000-ամյակը։ - էջ 490։ 

2. Խոսելով իր օրերի Իրանի Փահլավինէրի թագավորական հարստության 
մասին, Ադոնցը բնավ նպատակ չի հետապնդել գովհրգհլա շահական վարչակարգը, 
այլ դրսևորել է կոնցեպաաալ պատմական մոտեցում, ընդգծելով ի դեմս այդ 
հարստության, որ կրում էր Փահլավի անունը, իրանականության զարթոնքը 
երկյաւմ, իրանական պատմական և մշակաթայն արժեքների վերծանումը XX դարի 
սկգբին։ Ականավոր պատմաբանը խորհում էր պատմական կատեգորիաներով, 
երբեք տուրք չտալով ժամանակի կոնյունկտուրային։ - էջ 493։ 

3. Հայ իրականությունը ես լայնորեն արձագանքել է այդ իրադարձությանը։ 
1934 թ. Երևանում Կուլտուրայի պատմության ինստիտուտը լույս ընծայեց 
բանաստեղծի ծննդյան հազարամյակին նվիրված հատուկ ժողովածու, որն 
ամփոփում էր վեց ուսումնասիրություն։ Լույս տեսան նաև Ռ. Աբրահամյանի 
(«Ֆերդովսին և իր Շահնամեն», Թեհրան, 1934), Ա. Սարուխանի («Ֆիրդոաի և 
Մովսես Խորենացի», Վիեննա, 1936) և այլոց ոաումնասիրությունները, կատար– 
վեցին նոր թարգմանություններ (Ս. Տարոնցի, Մ. Թիրաքյան), կազմակերպվեցին 
գրական երեկոներ և այլն։ - էջ 494։ 


ՔՆՆԱԿԱՆ ՏԵՂԵԿԱԳԻՐ ՊՐՈՖ. Ն. ԱԴՈՆ8Ի 

Ի մասին Գարնգին արքեպիսկ. Հովսեփյանի «Հոգևոր կեդրոններ և Գլաձորի 
բարձր դպրոցը» ոաումնասիրության 
(էջ 495) 

Գրված է 1936 թ. հուլիսի 18փն Բրյոաելում։ Աոաջին անգամ լայս է 
տեսել «Սիոն» պաշտոնաթերթում (տես «Սիոն», 1936, Իքտ 12, էջ 366-372)։ 
Այնուհետև հրատարակվել է Գ. Հովսեփյանցի՝«Խաղքակյանք կամ Պոռշ– 
յանք Հայոց պատմության մեջ» ուսումնասիրության Գ հատորում (Նյու– 
8որք, 1942-1943, էջ ԺԵ-ԻԴ)։ Երրորդ անգամ լույս է տեսել «Խաղբակյանք 
կամ Պռոշյանք Հայոց պատմության մեջ» ուսումնասիրության երկրորդ, 
ամբողջական հրատարակության մեջ (Անթիլիաս-Բեյրութ, 1969, էջ 462– 
466)։ Արտատպվում է այս հրատարակությունից։ 

1. Ն. Ադոնցի Տեղեկագիրն ուղղված է Երուսաղեմի Հայոց պատրիարք Թորգոմ 
արքեպ. Գուշակյանին (1874-1939)՝ ի պատասխան վերջինիս հանձնարարության։ 
Ն. Ադոնցի և Թ. Գաշակյանի հարաբերությունների մասին որոշ պատկերացում 
կարող է տալ մեր հետևյալ հրապարակումը (Պ. Հ. Հովհաննիսյան, Թորգոմ 
պատրիարք Գուշակյան և պրոֆեսոր Նիկողայոս Ադոնց, տես, «Հասկ– 
հա յա գիտական տարեգիրք», հատ. Է-Ը, Բհյրութ, 1995 -1996, էջ 467-477)։ - էջ 495։ 

